title: 2014/567/EU: Odluka Europskog parlamenta od 3. travnja 2014. o razrješnici za izvršenje proračuna Europske policijske akademije za financijsku godinu 2012.

text:
               5.9.2014

               HR

               Službeni list Europske unije

               L 266/174

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna Europske policijske akademije za financijsku godinu 2012.
   (2014/567/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europske policijske akademije za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europske policijske akademije za financijsku godinu 2012., zajedno s odgovorima Ureda (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Odluku Vijeća 2005/681/PUP od 20. rujna 2005. o osnivanju Europske policijske akademije (CEPOL) (4), a osobito njezin članak 16.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir Odluku Komisije C(2011)4680 od 30. lipnja 2011. o davanju suglasnosti o odstupanju koje je zatražila Europska policijska akademija od Uredbe (EZ, Euratom) br. 2343/2002,

               —

               uzimajući u obzir izvješće Europske policijske akademije od 12. srpnja 2010. o povratu za privatne izdatke (10/0257/KA),

               —

               uzimajući u obzir vanjsku reviziju koju je naručila Europska policijska akademija (ugovor ref. broj CEPOL/2010/001) o povratu za privatne izdatke,

               —

               uzimajući u obzir konačno izvješće o petogodišnjoj vanjskoj ocjeni Europske policijske akademije (ugovor ref. broj CEPOL/CT/2010/002),

               —

               uzimajući u obzir godišnje izvješće o radu za 2009. Glavne uprave za pravdu, slobodu i sigurnost,

               —

               uzimajući u obzir četvrto izvješće o napretku Europske policijske akademije o provedbi višegodišnjeg akcijskog plana za razdoblje od 2010. do 2014.,

               —

               uzimajući u obzir izvješće Revizorskog suda o provedbi višegodišnjeg akcijskog plana Europske policijske akademije za razdoblje od 2010. do 2014.,

               —

               uzimajući u obzir napomenu Službe za unutarnju reviziju od 4. srpnja 2011. (ref. Ares (2011) 722479) o trećem izvješću o napretku o provedbi višegodišnjega akcijskog plana Europske policijske akademije za razdoblje od 2010. do 2014.,

               —

               uzimajući u obzir izvješće i priloge Europske policijske akademije o provedbi rezolucije Europskog parlamenta o „Razrješnici za 2009.: Europska policijska akademija,

               —

               uzimajući u obzir izvješće i priloge Europske policijske akademije o primjeni njezinog priručnika za nabavu za razdoblje od 1. srpnja 2010. do 1. srpnja 2011.,

               —

               uzimajući u obzir članak 77. i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A7-0240/2014),

               1.

               daje razrješnicu direktoru Europske policijske akademije za izvršenje proračuna Europske policijske akademije za financijsku godinu 2012.;

               2.

               izlaže svoja zapažanja u rezoluciji u nastavku;

               3.

               nalaže predsjedniku da ovu Odluku i rezoluciju koja čini njezin sastavni dio proslijedi direktoru Europske policijske akademije, Vijeću, Komisiji i Revizorskom sudu te naloži njihovu objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 29.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 256, 1.10.2005., str. 63.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Vijeća (EU) 2017/955 od 29. svibnja 2017. o izmjeni Odluke 2008/376/EZ o usvajanju istraživačkog programa Istraživačkog fonda za ugljen i čelik i o višegodišnjim tehničkim smjernicama za taj program

text:
                  7.6.2017

                  HR

                  Službeni list Europske unije

                  L 144/17

            ODLUKA VIJEĆA (EU) 2017/955
      od 29. svibnja 2017.
      o izmjeni Odluke 2008/376/EZ o usvajanju istraživačkog programa Istraživačkog fonda za ugljen i čelik i o višegodišnjim tehničkim smjernicama za taj program
      VIJEĆE EUROPSKE UNIJE,
      uzimajući u obzir Ugovor o funkcioniranju Europske unije,
      uzimajući u obzir Protokol br. 37 o financijskim posljedicama isteka Ugovora o EZUČ-u i o Istraživačkom fondu za ugljen i čelik priložen Ugovoru o Europskoj uniji i Ugovoru o funkcioniranju Europske unije, a posebno njegov članak 2. drugi stavak,
      uzimajući u obzir prijedlog Europske komisije,
      uzimajući u obzir mišljenje Europskog parlamenta (1),
      budući da:

                  (1)

                  Obzor 2020. – Okvirni program za istraživanja i inovacije (2014.–2020.) utvrđen Uredbom (EU) br. 1291/2013 Europskog parlamenta i Vijeća (2) („Okvirni program Obzor 2020.”) daje poticaj za preispitivanje Odluke Vijeća 2008/376/EZ (3) kako bi se osiguralo da istraživački program Istraživačkog fonda za ugljen i čelik („program Istraživačkog fonda”) dopunjuje Okvirni program Obzor 2020. u sektorima povezanima s industrijom ugljena i čelika.

                  (2)

                  Kako bi se osigurao dosljedan okvir za sudjelovanje u programu Istraživačkog fonda i u Okvirnom programu Obzor 2020., određena pravila za sudjelovanje na temelju programa Istraživačkog fonda potrebno je uskladiti s pravilima primjenjivima na temelju Okvirnog programa Obzor 2020.

                  (3)

                  Potrebno je preispitati pravila o nadležnostima i sastavu savjetodavnih i tehničkih skupina, osobito u pogledu profila stručnjaka koje imenuje Komisija kako bi se osigurala veća transparentnost te usklađenost i dosljednost s okvirom za stručne skupine Komisije te doprinijelo, koliko je to moguće, uravnoteženoj zastupljenosti relevantnih područja stručnosti i područja od interesa kao i optimalnoj rodnoj ravnoteži.

                  (4)

                  Primjereno je razmotriti jednostavnija pravila financiranja kako bi se olakšalo sudjelovanje malih i srednjih poduzeća u programu Istraživačkog fonda te dopustiti upotrebu „jediničnih troškova” za izračun prihvatljivih troškova osoblja za vlasnike malih i srednjih poduzeća i druge fizičke osobe koje ne primaju plaću.

                  (5)

                  Mjere potrebne za provedbu Odluke 2008/376/EZ trebale bi se donijeti u skladu s Uredbom (EU) br. 182/2011 Europskog parlamenta i Vijeća (4).

                  (6)

                  Odluku 2008/376/EZ trebalo bi stoga na odgovarajući način izmijeniti,

            DONIJELO JE OVO ODLUKU:
      Članak 1.
      Odluka 2008/376/EZ mijenja se kako slijedi:

                  1.

                  Članak 21. zamjenjuje se sljedećim:
                  „Članak 21.
                  Zadaće savjetodavnih skupina
                  Za pitanja ITR-a koja se odnose na ugljen i čelik svaka savjetodavna skupina savjetuje Komisiju o sljedećem:

                              (a)

                              sveukupnom razvoju Istraživačkog programa, informacijskom paketu, kako je naveden u članku 25. stavku 3., i budućim smjernicama;

                              (b)

                              usklađenosti i mogućem dupliciranju s drugim programima ITR-a na razini Unije i na nacionalnoj razini;

                              (c)

                              utvrđivanju vodećih načela za praćenje projekata ITR-a;

                              (d)

                              relevantnosti rada koji se obavlja na pojedinim projektima;

                              (e)

                              ciljevima istraživanja Istraživačkog programa navedenima u odjeljcima 3. i 4. poglavlja II.;

                              (f)

                              godišnjim prioritetnim ciljevima navedenima u informacijskom paketu i, kada je to prikladno, prioritetnim ciljevima za namjenske pozive za podnošenje prijedloga kako je navedeno u članku 25. stavku 2.;

                              (g)

                              pripremi priručnika za vrednovanje i odabir ITR djelovanja, kako je navedeno u člancima 27. i 28.;

                              (h)

                              pravilima, postupcima i učinkovitosti povezanima s vrednovanjem prijedloga za ITR djelovanja;

                              (i)

                              broju, nadležnosti i organizaciji tehničkih skupina iz članka 24.;

                              (j)

                              sastavljanju namjenskih poziva za podnošenje prijedloga kako je navedeno u članku 25. stavku 2.;

                              (k)

                              drugim mjerama kada to zatraži Komisija.”.

                  2.

                  Članak 22. zamjenjuje se sljedećim:
                  „Članak 22.
                  Sastav savjetodavnih skupina
                  1.   Svaka savjetodavna skupina sastavljena je u skladu s tablicama iz Priloga. Članovi savjetodavnih skupina pojedinci su koje imenuje Komisija kako bi zastupali zajednički interes dionika. Ne predstavljaju pojedinačne dionike, već izražavaju mišljenje zajedničko različitim organizacijama dionika.
                  Imenuju se na razdoblje od 42 mjeseca. Članove koji više ne mogu uspješno doprinositi raspravama skupine, koji daju ostavku, ili koji nakon prestanka njihove dužnosti otkriju one podatke koji su obuhvaćeni obvezom čuvanja poslovne tajne, a osobito podatke o poduzećima, njihovim poslovnim odnosima ili troškovima, više se ne poziva na sudjelovanje na sastancima savjetodavnih skupina te ih se može zamijeniti za ostatak njihova mandata.
                  2.   Članovi savjetodavnih skupina odabiru se među stručnjacima sa stručnim znanjem iz područja navedenih u poglavlju II. odjeljcima 3. i 4. koji su odgovorili na javne pozive na podnošenje prijava. Ti se stručnjaci mogu imenovati i na temelju prijedloga koje su iznijeli subjekti iz tablica u Prilogu ili države članice.
                  Moraju biti aktivni u dotičnom području i svjesni prioriteta industrije.
                  3.   Komisija nastoji osigurati visoku razinu stručnosti u svakoj savjetodavnoj skupini kao i uravnoteženu zastupljenost relevantnih područja stručnosti i područja od interesa te, koliko je to moguće, uravnoteženu rodnu i geografsku zastupljenost, uzimajući u obzir posebne zadaće savjetodavnih skupina, vrstu potrebnog stručnog znanja i ishod postupka odabira stručnjaka.”.

                  3.

                  Članak 24. zamjenjuje se sljedećim:
                  „Članak 24.
                  Osnivanje i zadaće tehničkih skupina za ugljen i čelik
                  1.   Tehničke skupine za ugljen i čelik (‚tehničke skupine’) podupiru Komisiju u praćenju istraživačkih projekata i pilot-projekata ili demonstracijskih projekata.
                  Članove tehničkih skupina imenuje u njihovo vlastito ime Komisija.
                  Članove koji više ne mogu uspješno doprinositi raspravama skupine, koji daju ostavku, ili koji nakon prestanka njihove dužnosti otkriju one podatke koji su obuhvaćeni obvezom čuvanja poslovne tajne, a osobito podatke o poduzećima, njihovim poslovnim odnosima ili troškovima, više se ne poziva na sudjelovanje na sastancima tehničkih skupina.
                  2.   Članovi tehničkih skupina odabiru se među stručnjacima sa stručnim znanjem iz strategije istraživanja, upravljanja ili proizvodnje u područjima iz poglavlja II. odjeljaka 3. i 4. koji su odgovorili na javne pozive za podnošenje prijava.
                  Oni moraju biti aktivni u predmetnom području i biti odgovorni za strategiju istraživanja, upravljanje ili proizvodnju u povezanim sektorima.
                  3.   Komisija u svakoj tehničkoj skupini nastoji osigurati visoku razinu stručnosti, uravnoteženu zastupljenost relevantnih područja stručnosti, te, koliko je to moguće, uravnoteženu rodnu i geografsku zastupljenost, uzimajući u obzir posebne zadaće tehničkih skupina, vrstu potrebnog stručnog znanja i ishod postupka odabira stručnjaka. Članstvo u tehničkoj skupini ne isključuje prihvatljivost člana kao stručnjaka za evaluaciju.
                  Komisija osigurava da su uspostavljena pravila i postupci kako bi se izbjegli i kontrolirali sukobi interesa članova tehničkih skupina kojima je povjereno procjenjivanje određenog projekta. Tim se postupcima osiguravaju i jednako postupanje i pravednost tijekom cijelog postupka praćenja projekata.
                  Kad god je to moguće, sastanci tehničkih skupina održavaju se u prostorima koji su izabrani tako da su praćenje projekata i procjenjivanje rezultata osigurani na najbolji način.”.

                  4.

                  Članak 25. zamjenjuje se sljedećim:
                  „Članak 25.
                  Poziv na podnošenje prijedloga
                  1.   Svake se godine objavljuje godišnji poziv na podnošenje prijedloga. Datum početka podnošenja prijedloga objavljuje se u informacijskom paketu iz stavka 3. Osim ako je drukčije navedeno, 15. rujna svake godine krajnji je rok za podnošenje prijedloga na evaluaciju. Ako je 15. rujna vikend ili petak ili ponedjeljak, krajnji se rok automatski pomiče na prvi radni dan nakon 15. rujna. Krajnji se rok objavljuje u informacijskom paketu iz stavka 3.
                  2.   Ako Komisija u skladu s člankom 41. točkama (d) i (e) odluči promijeniti krajnji rok za podnošenje prijedloga iz stavka 1. ovog članka ili pokrenuti namjenske pozive za podnošenje prijedloga, ona tu informaciju objavljuje u Službenom listu Europske unije.

                  U namjenskim pozivima za podnošenje prijedloga navode se datumi i načini podnošenja, uključujući i podatak odvija li se poziv u jednome koraku ili u dva koraka; kad je riječ o evaluaciji prijedloga, navode se prioriteti, vrsta prihvatljivih projekata iz članaka od 14. do 18., prema potrebi, i predviđena sredstva.
                  3.   Komisija osigurava da su u vrijeme objave poziva na podnošenje prijedloga svim potencijalnim sudionicima dostupne dostatne smjernice i informacije, osobito putem informacijskog paketa dostupnog na internetskim stranicama Komisije. Od Komisije se na zahtjev može dobiti i tiskani primjerak tog informacijskog paketa.
                  U informacijskom se paketu navode informacije o detaljnim pravilima za sudjelovanje, metodama upravljanja prijedlozima i projektima, obrascima prijave, pravilima za podnošenje prijedloga, predlošcima sporazuma o dodjeli bespovratnih sredstava, prihvatljivim troškovima, najvišem dopuštenom financijskom doprinosu, načinima plaćanja i godišnjim prioritetnim ciljevima istraživačkog programa.
                  Prijave se podnose Komisiji u skladu s pravilima utvrđenima u informacijskom paketu.”.

                  5.

                  U članku 27. drugi stavak zamjenjuje se sljedećim:
                  „Komisija osigurava da je svim potencijalnim sudionicima dostupan priručnik za evaluaciju i odabir ITR djelovanja.”.

                  6.

                  U članku 28. stavak 3. zamjenjuje se sljedećim:
                  „3.   Komisija sastavlja listu usvojenih prijedloga poredanih prema vrijednosti.”.

                  7.

                  Umeće se sljedeći članak:
                  „Članak 29.a
                  Provedba djelovanja
                  1.   Sudionici provode djelovanja u skladu sa svim uvjetima i obvezama utvrđenima u ovoj Odluci, Uredbi (EU, Euratom) br. 966/2012 Europskog parlamenta i Vijeća (*1) i Delegiranoj uredbi Komisije (EU) br. 1268/2012 (*2), pozivu na podnošenje prijedloga i sporazumu o dodjeli bespovratnih sredstava.
                  2.   Sudionici ne preuzimaju obveze koje nisu u skladu s ovom Odlukom ili sporazumom o dodjeli bespovratnih sredstava. Ako jedan od sudionika ne ispuni svoje obveze u pogledu tehničke provedbe djelovanja, drugi sudionici nastavljaju poštovati obveze bez dodatnih sredstava Unije, osim ako ih Komisija izričito oslobodi te obveze. Sudionici osiguravaju da je Komisija pravovremeno obaviještena o svim zbivanjima koja bi mogla znatno utjecati na provedbu djelovanja ili na interese Unije.
                  3.   Sudionici provode djelovanje i poduzimaju sve potrebne i razumne mjere u tu svrhu. Imaju odgovarajuće resurse ako i kada je to potrebno za provedbu djelovanja. Ako je to potrebno za provedbu djelovanja, mogu pozvati treće osobe, uključujući podugovaratelje, da obave radove u okviru djelovanja. Sudionici su za obavljeni rad i dalje odgovorni Komisiji i ostalim sudionicima.
                  4.   Sklapanje podugovora za provedbu određenih elemenata djelovanja ograničeno je na slučajeve predviđene sporazumom o dodjeli bespovratnih sredstava i valjano opravdane slučajeve koje nije bilo moguće jasno predvidjeti u trenutku stupanja na snagu sporazuma o dodjeli bespovratnih sredstava.
                  5.   Treće osobe koje nisu podugovaratelji mogu obaviti radove u okviru djelovanja pod uvjetima utvrđenima u sporazumu o dodjeli bespovratnih sredstava. Treća osoba i rad koji ona treba obaviti navode se u sporazumu o dodjeli bespovratnih sredstava.
                  Troškovi tih trećih osoba mogu se smatrati prihvatljivima ako treća osoba zadovoljava sve sljedeće uvjete:

                              (a)

                              ispunjavala bi uvjete za financiranje kad bi bila sudionik;

                              (b)

                              povezani je subjekt ili je pravno povezana sa sudionikom, što podrazumijeva suradnju koja nije ograničena na djelovanje;

                              (c)

                              navedena je u sporazumu o dodjeli bespovratnih sredstava; i

                              (d)

                              poštuje pravila za prihvatljivost troškova i kontrolu izdataka primjenjiva na sudionika u okviru sporazuma o dodjeli bespovratnih sredstava.

                        6.   Sudionici poštuju nacionalno zakonodavstvo, propise i etička pravila u zemljama u kojima se provodi djelovanje. Prema potrebi, sudionici prije početka djelovanja traže odobrenje mjerodavnih nacionalnih ili lokalnih etičkih odbora.

                     (*1)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.)."

                     (*2)  Delegirana uredba Komisije (EU) br. 1268/2012 od 29. listopada 2012. o pravilima za primjenu Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (SL L 362, 31.12.2012., str. 1.).”."

                  8.

                  Članak 33. zamjenjuje se sljedećim:
                  „Članak 33.
                  Troškovi osoblja
                  Prihvatljivi troškovi osoblja obuhvaćaju samo stvarne sate koje odrade osobe koje izravno obavljaju posao u okviru djelovanja.
                  Troškovi osoblja vlasnika malih i srednjih poduzeća i ostalih fizičkih osoba koje ne primaju plaću mogu se nadoknaditi na temelju jediničnih troškova.”.

                  9.

                  Članak 39. zamjenjuje se sljedećim:
                  „Članak 39.
                  Imenovanje neovisnih i visoko kvalificiranih stručnjaka
                  Za imenovanje neovisnih i visoko kvalificiranih stručnjaka iz članka 18., članka 28. stavka 2. i članka 38. primjenjuju se mutatis mutandis odredbe iz članka 40. Uredbe (EU) br. 1290/2013 Europskog parlamenta i Vijeća (*3).

                     (*3)  Uredba (EU) br. 1290/2013 Europskog parlamenta i Vijeća od 11. prosinca 2013. o utvrđivanju pravila za sudjelovanje u Okvirnom programu za istraživanja i inovacije Obzor 2020. (2014.–2020.) i širenje njegovih rezultata te stavljanju izvan snage Uredbe (EZ) br. 1906/2006 (SL L 347, 20.12.2013., str. 81.).”."

                  10.

                  U članku 41. točka (d) zamjenjuje se sljedećim:

                              „(d)

                              promjene krajnjeg roka iz članka 25.;”.

                  11.

                  U članku 42. stavak 2. zamjenjuje se sljedećim:
                  „2.   Pri upućivanju na ovaj stavak primjenjuje se članak 5. Uredbe (EU) br. 182/2011 Europskog parlamenta i Vijeća (*4).

                     (*4)  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).”."

            Članak 2.
      Ova Odluka stupa na snagu dvadesetog dana od dana objave u Službenom listu Europske unije.

         Sastavljeno u Bruxellesu 29. svibnja 2017.

               Za Vijeće

               Predsjednik

            C. CARDONA

         (1)  Mišljenje od 14. prosinca 2016. (još nije objavljeno u Službenom listu).

         (2)  Uredba (EU) br. 1291/2013 Europskog parlamenta i Vijeća od 11. prosinca 2013. o osnivanju Okvirnog programa za istraživanja i inovacije Obzor 2020. (2014.–2020.) i o stavljanju izvan snage Odluke br. 1982/2006/EZ (SL L 347, 20.12.2013., str. 104.).

         (3)  Odluka Vijeća 2008/376/EZ od 29. travnja 2008. o usvajanju istraživačkog programa Istraživačkog fonda za ugljen i čelik i o višegodišnjim tehničkim smjernicama za taj program (SL L 130, 20.5.2008., str. 7.).

         (4)  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).


title: 2005/606/EZ: Odluka Komisije od 5. kolovoza 2005. o početku djelovanja Regionalnog savjetodavnog vijeća za pelagijske riblje stokove u okviru zajedničke ribarstvene politike

text:
               04/Sv. 006

               HR

               Službeni list Europske unije

               96

         32005D0606

               L 206/21

               SLUŽBENI LIST EUROPSKE UNIJE

               05.08.2005.

      ODLUKA KOMISIJE

   od 5. kolovoza 2005.
   o početku djelovanja Regionalnog savjetodavnog vijeća za pelagijske riblje stokove u okviru zajedničke ribarstvene politike
   (2005/606/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 2004/585/EZ od 19. srpnja 2004. osnivanju Regionalnih savjetodavnih vijeća u okviru zajedničke ribarstvene politike (1), a posebno njezin članak 3. stavak 3.,
   uzimajući u obzir preporuku koju je poslala Nizozemska 19. svibnja 2005. u ime Danske, Njemačke, Španjolske, Francuske, Irske, Nizozemske, Poljske, Portugala, Švedske i Ujedinjene Kraljevine,
   budući da:

               (1)

               Uredbom Vijeća (EZ) br. 2371/2002 od 20. prosinca 2002. o očuvanju i održivom iskorištavanju ribolovnih resursa u okviru zajedničke ribarstvene politike (2) i Odlukom 2004/585/EZ predviđa se okvir za osnivanje i djelovanje Regionalnih savjetodavnih vijeća.

               (2)

               Člankom 2. Odluke 2004/585/EZ osniva se Regionalno savjetodavno vijeće koje obuhvaća pelagijske riblje stokove (ugotica pučinka, skuša, šaruna, haringa) u svim područjima Međunarodnog vijeća za istraživanje mora (3), izuzev Baltičkog mora.

               (3)

               U skladu s člankom 3. stavkom 1. Odluke 2004/585/EZ predstavnici sektora ribarstva i ostale interesne skupine podnijeli su zahtjev Danskoj, Njemačkoj, Španjolskoj, Francuskoj, Irskoj, Nizozemskoj, Poljskoj, Portugalu, Švedskoj i Ujedinjenoj Kraljevini u pogledu djelovanja toga Regionalnog savjetodavnog vijeća.

               (4)

               Kako je propisano člankom 3. stavkom 2. Odluke 2004/585/EZ predmetne države članice utvrdile su je li zahtjev o Regionalnom savjetodavnom vijeću za pelagijske riblje stokove u skladu s odredbama predviđenim tom Odlukom. 19. svibnja 2005. predmetne države članice poslale su preporuku Komisiji o navedenom Regionalnom savjetodavnom vijeću.

               (5)

               Komisija je ocijenila zahtjev zainteresiranih strana i preporuku u svjetlu Odluke 2004/585/EZ, ciljeva i načela zajedničke ribarstvene politike i smatra da je Regionalno savjetodavno vijeće za pelagijske riblje stokove spremno za početak djelovanja,

         DONIJELA JE OVU ODLUKU:
   Jedini članak
   Regionalno savjetodavno vijeće za pelagijske riblje stokove, osnovano na temelju članka 2. stavka 1. točke (f) Odluke 2004/585/EZ počinje djelovati od 16. kolovoza 2005.

      Sastavljeno u Bruxellesu 5. kolovoza 2005.

            Za Komisiju

         Joe BORG

            Član Komisije

      (1)  SL L 256, 3.8.2004., str. 17.

      (2)  SL L 358, 31.12.2002., str. 59.

      (3)  Kako je utvrđeno u Uredbi Vijeća (EEZ) br. 3880/91 (SL L 365, 31.12.1991., str. 1.).


title: Odluka Vijeća (EU) 2015/899 od 8. lipnja 2015. o stajalištu koje treba donijeti, u ime Europske unije, u Zajedničkom odboru EGP-a o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda (Copernicus)

text:
                  12.6.2015

                  HR

                  Službeni list Europske unije

                  L 147/16

            ODLUKA VIJEĆA (EU) 2015/899
      od 8. lipnja 2015.
      o stajalištu koje treba donijeti, u ime Europske unije, u Zajedničkom odboru EGP-a o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda (Copernicus)
      VIJEĆE EUROPSKE UNIJE,
      uzimajući u obzir Ugovor o funkcioniranju Europske unije, a posebno njegov članak 189. stavak 2. u vezi s člankom 218. stavkom 9.,
      uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
      uzimajući u obzir prijedlog Europske komisije,
      budući da:

                  (1)

                  Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

                  (2)

                  U skladu s člankom 98. Sporazuma o EGP-u Zajednički odbor EGP-a može odlučiti da će izmijeniti, među ostalim, Protokol 31 uz Sporazum o EGP-u.

                  (3)

                  Protokol 31 uz Sporazum o EGP-u sadržava odredbe i rješenja o suradnji u posebnim područjima izvan četiriju sloboda.

                  (4)

                  Suradnja ugovornih stranaka Sporazuma o EGP-u proširena je Odlukom Zajedničkog odbora EGP-a br. 249/2014 od 13. studenoga 2014. kako bi obuhvatila Uredbu (EU) br. 377/2014 Europskog parlamenta i Vijeća (3).

                  (5)

                  Tu bi suradnju trebalo proširiti na Norvešku, pod uvjetima predviđenima Protokolom 31 uz Sporazum o EGP-u, te bi njezino sudjelovanje stoga trebalo započeti 1. siječnja 2014.

                  (6)

                  Protokol 31 uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 1. siječnja 2014.

                  (7)

                  Stajalište Unije u Zajedničkom odboru EGP-a trebalo bi se stoga temeljiti na priloženom nacrtu Odluke,

            DONIJELO JE OVU ODLUKU:
      Članak 1.
      Stajalište koje treba donijeti, u ime Unije, u Zajedničkom odboru EGP-a o predloženoj izmjeni Protokola 31 uz Sporazum o EGP-u o suradnji u posebnim područjima izvan područja četiriju sloboda temelji se na nacrtu Odluke Zajedničkog odbora EGP-a priloženom ovoj Odluci.
      Članak 2.
      Ova Odluka stupa na snagu na dan donošenja.

         Sastavljeno u Luxembourgu 8. lipnja 2015.

               Za Vijeće

               Predsjednica

            D. REIZNIECE-OZOLA

         (1)  SL L 305, 30.11.1994., str. 6.

         (2)  SL L 1, 3.1.1994., str. 3.

         (3)  Uredba (EU) br. 377/2014 Europskog parlamenta i Vijeća od 3. travnja 2014. o uspostavi programa Copernicus i o stavljanju izvan snage Uredbe (EU) br. 911/2010 (SL L 122, 24.4.2014., str. 44.).

         NACRT
         ODLUKA ZAJEDNIČKOG ODBORA EGP-a br. …/2015
         od
         o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,
         budući da:

                     (1)

                     Suradnja ugovornih stranaka Sporazuma o EGP-u proširena je Odlukom Zajedničkog odbora EGP-a br. 249/2014 od 13. studenoga 2014. (1) kako bi obuhvatila Uredbu (EU) br. 377/2014 Europskog parlamenta i Vijeća od 3. travnja 2014. o uspostavi programa Copernicus i o stavljanju izvan snage Uredbe (EU) br. 911/2010 (2).

                     (2)

                     Tu suradnju trebalo bi proširiti na Norvešku, pod uvjetima predviđenima Protokolom 31 uz Sporazum o EGP-u, te bi njezino sudjelovanje stoga trebalo započeti 1. siječnja 2014.

                     (3)

                     Protokol 31 uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 1. siječnja 2014.,

               DONIO JE OVU ODLUKU:
         Članak 1.
         U članku 1. stavku 8.d točki (e) Protokola 31 uz Sporazum o EGP-u brišu se riječi „Norvešku i”.
         Članak 2.
         Ova Odluka stupa na snagu dan nakon posljednje obavijesti u skladu s člankom 103. stavkom 1. Sporazuma o EGP-u (*).
         Primjenjuje se od 1. siječnja 2014.
         Članak 3.
         Ova se Odluka objavljuje u odjeljku o EGP-u Službenog lista i u Dodatku o EGP-u Službenom listu Europske unije.

            Sastavljeno u Bruxellesu

                  Za Zajednički odbor EGP-a

                  Predsjednik

                  Tajnici

                  Zajedničkog odbora EGP-a

            (1)  SL L [još nije objavljena]

            (2)  SL L 122, 24.4.2014., str. 44.

            (*)  [Ustavni zahtjevi nisu navedeni.] [Ustavni su zahtjevi navedeni.]


title: 2010/376/EU: Odluka Komisije od 2. srpnja 2010. o sigurnosnim zahtjevima koje europske norme moraju ispuniti za određene proizvode u okruženju u kojemu spavaju djeca sukladno Direktivi 2001/95/EZ Europskog parlamenta i Vijeća

text:
               15/Sv. 22

               HR

               Službeni list Europske unije

               271

         32010D0376

               L 170/39

               SLUŽBENI LIST EUROPSKE UNIJE

         ODLUKA KOMISIJE
   od 2. srpnja 2010.
   o sigurnosnim zahtjevima koje europske norme moraju ispuniti za određene proizvode u okruženju u kojemu spavaju djeca sukladno Direktivi 2001/95/EZ Europskog parlamenta i Vijeća
   (2010/376/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 4. stavak 1. točku (a),
   budući da:

               (1)

               Direktiva 2001/95/EZ propisuje da europske norme donose europska normizacijska tijela. Te norme trebaju osigurati da proizvodi ispunjavaju opći sigurnosni zahtjev iz Direktive.

               (2)

               Sukladno Direktivi 2001/95/EZ pretpostavlja se da je proizvod siguran, u vezi s rizikom i kategorijama rizika obuhvaćenih relevantnim nacionalnim normama, kada je sukladan s neobvezujućim nacionalnim normama kojima su preuzete europske norme.

               (3)

               Europska komisija je 2006. godine naručila studiju (2) za procjenu sigurnosti nekoliko proizvoda za djecu koji se obično koriste za malu djecu u dobi od 0 do 5 godina. Studija je provedena u suradnji s državnim tijelima, nacionalnim normizacijskim tijelima, potrošačkim udrugama, organizacijama za sigurnost proizvoda, gospodarskim subjektima i ispitnim laboratorijima.

               (4)

               Za te su proizvode u okviru studije prikupljeni statistički podaci o nesrećama i ozljedama u Uniji i svijetu te je provedena cjelovita procjena rizika koja se temelji na utvrđivanju glavnih opasnosti i procjeni scenarija izloženosti.

               (5)

               Za nastavak studije određeno je pet vrsta proizvoda ocijenjenih u ranijoj studiji, a koji se često nalaze u okruženju u kojemu spava novorođenčad i mala djeca. Ti su proizvodi madraci za dječje krevetiće, zaštitne ogradice za dječje krevetiće, viseći ležaji za malu djecu, popluni za djecu i dječje vreće za spavanje.

               (6)

               Novorođenčad u prosjeku spava najmanje 16 sati dnevno, a djeca u dobi od 3 do 5 godina još uvijek spavaju 11-13 sati dnevno. Uključujući i razdoblja budnosti, mala djeca tijekom prvih pet godina života provode najmanje pola dana u okruženju u kojemu spavaju. Proizvodi koji se upotrebljavaju u okruženju u kojemu mala djeca spavaju moraju biti sigurni, jer se tamo obično ostavljaju bez nadzora na duže vrijeme tijekom dana i noći.

               (7)

               Prema Europskoj bazi podataka o ozljedama (IDB), između 2005. i 2007. godine u Europskoj uniji dogodilo se 17 000 nesreća koje uključuju djecu u dobi od 0 do 4 godine za vrijeme boravka u u krevetiću (3). Prema Američkoj komisiji za sigurnost proizvoda (US CPSC), svake godine sve više male djece umire u nesrećama koje su povezane s krevetićima i srodnim proizvodima nego s bilo kojim drugim proizvodom za djecu (4).

               (8)

               Pojedini modeli zaštitnih ogradica za dječje krevetiće i dječje vreće za spavanje notificirani su kroz europski sustav za brzu razmjenu obavijesti o opasnim proizvodima RAPEX kao proizvodi koji predstavljaju opasnost od gušenja i davljenja, slijedom čega su povučeni s tržišta ili opozvani. Zbog opasnosti od zapaljivosti, pregrijavanja i gušenja, Francuska komisija za sigurnost potrošača je 1992. godine preporučila provedbu aktivnosti informiranja potrošača i poboljšavanja sigurnosti popluna za djecu (5). U 2002., 2007. i 2008. godini US CPSC je naredila opoziv nekih modela madraca za krevetiće zbog rizika od zaglavljivanja i neutemeljenih tvrdnji (6).

               (9)

               Ako zaštitne ogradice za dječje krevetiće, madraci i popluni za djecu nisu sigurni ili ako uz njih nisu dostavljena odgovarajuća sigurnosna upozorenja, mogu, zbog opasnosti od pregrijavanja i gušenja, uzrokovati češću pojavu sindroma iznenadne dojenačke smrti (SIDS) (7).

               (10)

               Istraživanja su u isto vrijeme pokazala da dječje vreće za spavanje mogu imati zaštitni učinak protiv SIDS-a (8), budući da one smanjuju mogućnost okretanja na trbuh i spriječavaju da posteljina tijekom spavanja pokrije lice i glavu. Ako se zbog tih razloga preporučuje njihova uporaba, potrebno je osigurati njihovu sigurnost u odnosu na druge rizike, kao što su gušenje malim dijelovima i zaglavljivanje.

               (11)

               Za prethodno navedenih pet vrsta proizvoda ne postoje europske norme. Stoga je potrebno utvrditi posebne zahtjeve iz članka 4. stavka 1. točke (a) Direktive 2001/95/EZ, kako bi se od normizacijskih tijela zahtijevala izrada norma za smanjenje rizika pri korištenju tih proizvoda.

               (12)

               Te bi se norme trebale izraditi u skladu s postupkom uređenim Direktivom 98/34/EZ Europskog parlamenta i Vijeća od 22. lipnja 1998. o utvrđivanju postupka osiguravanja informacija u području tehničkih normi i propisa i pravila za usluge informatičkog društva (9). Referentne oznake usvojene norme treba u skladu s člankom 4. stavkom 2. Direktive 2001/95/EZ objaviti u Službenom listu Europske unije.

               (13)

               Nakon što odgovarajuće norme postanu dostupne i pod uvjetom da Komisija odluči objaviti njihove referentne oznake u Službenom listu, u skladu s postupkom iz članka 4. stavka 2. Direktive 2001/95/EZ, pretpostavlja se da madraci za dječje krevetiće, zaštitne ogradice za dječje krevetiće, viseći ležaji za malu djecu, popluni za djecu i vreće za spavanje za djecu koji su proizvedeni u skladu s tim normama, ispunjavaju opći sigurnosni zahtjev iz Direktive 2001/95/EZ s obzirom na sigurnosne zahtjeve obuhvaćene normama.

               (14)

               Ova je Odluka u skladu s mišljenjem Odbora koji je osnovan u skladu s člankom 15. Direktive 2001/95/EZ,

         DONIJELA JE OVU ODLUKU:
   Članak 1.
   Definicije
   Za potrebe ove Odluke:

               —

               „madrac za dječji krevetić” znači proizvod koji pruža potporu za novorođenčad i djecu koja spavaju u krevetiću. Dimenzije su mu obično 60 × 120 cm ili 70 × 140 cm, a debljine je između 6 i 15 cm. Može biti i sklopiv,

               —

               „zaštitna ogradica za dječji krevetić” znači podstavljeni dodatak za krevetić koji se postavlja na njegovu unutarnju stranicu, obično se koristi za poboljšanje udobnosti djeteta. Može se postaviti na najmanje jednu stranicu kreveta,

               —

               „viseći ležaj za malu djecu” znači krevetić ili kolijevka, često bez čvrstih temelja, koji/koja je pomoću uzica, remenja ili užadi s omčama pričvršćen/pričvršćena na jednu ili više potpornih točaka. Koristi se za odlaganje malog djeteta koja ne može klečati ili sjediti uspravno bez tuđe pomoći,

               —

               „poplun za djecu” znači vreća od tkanine s mekim punjenjem koja se u krevetiću koristi za udobnije spavanje i sprječavanje pothlađivanja,

               —

               „dječja vreća za spavanje” znači toplo podstavljena ili napunjena vreća dužine tijela u koju se stavlja dijete i koja je namijenjena sprječavanju pothlađivanja i gušenja dok dijete spava ili leži u krevetiću.

         Članak 2.
   Zahtjevi
   Posebni sigurnosni zahtjevi za proizvode koji su navedeni u članku 1. ove Odluke koje europske norme moraju ispuniti sukladno članku 4. Direktive 2001/95/EZ navedeni su u Prilogu ovoj Odluci.
   Članak 3.
   Stupanje na snagu
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 2. srpnja 2010.

            Za Komisiju

            Predsjednik

         José Manuel BARROSO

      (1)  SL L 11, 15.1.2002., str. 4.

      (2)  http://ec.europa.eu/consumers/safety/projects/ongoing-projects_en.htm#project_results

      (3)  IDB All Injury Data, 2005.-2007.

      (4)  „Nursery product-related injuries and deaths among children under the age of five” („Ozljede i smrtni slučajevi kod djece mlađe od pet godina koji su uzrokovani proizvodima za njegu djece”), u: CPSC, veljača 2009.

      (5)  http://www.securiteconso.org/Article195.html

      (6)  http://www.cpsc.gov/cgi-bin/prod.aspx

      (7)  „Environment of infants during sleep and risk of sudden infant death” („Okruženje dojenčadi tijekom spavanja i iznenadna dojenačka smrt”), British Medical Journal, 1996., „Changing concepts of SIDS: implications for infant sleeping environment and sleep position” („Mijenjanje koncepata o iznenadnoj dojenačkoj smrti: posljedice za okruženje u kojemu dojenčad spava i položaj spavanja”), American Academy of Paediatrics, ožujak 2000.,
   „Sleep Environment and the risk of sudden Infant death in an urban population” („Okruženje tijekom spavanja i rizik od iznenadne dojenačke smrti kod urbane populacije”), American Academy of Paediatrics, svibanj 2003.,
   http://www.hc-sc.gc.ca/cps-spc/legislation/pol/bumper-bordure-eng. php

      (8)  „Risk and preventive factors for cot death in The Netherlands, a low-incidence country” („Rizik i sprječavanje smrti u kolijevci u Nizozemskoj, zemlji s malim brojem zabilježenih slučajeva”), European Journal of Paediatrics, srpanj 1998.

      (9)  SL L 204, 21.7.1998., str. 37.
   PRILOG

      POSEBNI SIGURNOSNI ZAHTJEVI ZA MADRACE ZA DJEČJE KREVETIĆE

   RIZICI: Glavni rizici povezani s ovim proizvodom su zaglavljivanje i zapaljivost.

      Sigurnosni zahtjevi

   1.   Opći sigurnosni zahtjevi

   Proizvodi ne smiju ugrožavati sigurnost ili zdravlje djece i skrbnika, ako se koriste u skladu s namjenom ili na predviđeni način te uzimajući u obzir ponašanje djece. Treba uzeti u obzir sposobnost korisnika i njihovih skrbnika, posebno kod proizvoda koji su zbog svojih funkcija, mjera i značajka namijenjeni za djecu mlađu od pet godina. Oznake na proizvodima ili na njihovom pakiranju i popratne upute za korištenje moraju skrenuti pozornost skrbnicima na opasnosti i rizike koji proizlaze iz korištenja proizvoda te na načine kako ih izbjeći.
   2.   Posebni sigurnosni zahtjevi

      Kemijski zahtjevi

   Madraci za dječje krevetiće moraju biti u skladu sa zakonodavstvom EU-a.

      Požarna i toplinska svojstva

   Madraci za dječje krevetiće ne smiju predstavljati opasne zapaljive predmete u djetetovu okruženju. Stoga se oni moraju sastojati od materijala koji zadovoljavaju najmanje jedan od sljedećih uvjeta:

               —

               ne gore ako su izravno izloženi plamenu ili iskri,

               —

               ako se zapale, gore sporo i plamen se širi sporo.

         Osim toga, zapaljivi materijali ne ispuštaju otrovne pare tijekom izgaranja.
   Uporabu kemijskih sredstava protiv širenja plamena (retardanata) treba svesti na najmanju moguću mjeru. Ako se koriste kemijska sredstva protiv širenja plamena, njihova toksičnost tijekom uporabe i zbrinjavanja ne smije ugroziti zdravlje korisnika, njegovatelja i okoliš.

      Fizička i mehanička svojstva

      Opasnosti od zaglavljivanja u prazninama i otvorima

   Kako bi se spriječilo zaglavljivanje trupa, glave i vrata na dnu krevetića, madrac za dječji krevetić mora u potpunosti prekrivati dno krevetića i izdržati opterećenje ako dijete stoji na madracu ili hoda u krevetiću.
   Dijete ne bi smjelo moći podići dijelove sklopivog madraca koji bi mu mogli omogućiti pristup dnu krevetića i time povećati rizik od zaglavljivanja.
   Proizvodi se moraju što je moguće bolje oblikovati i proizvoditi tako da se spriječi zaglavljivanje udova, nogu i ruku u prostorima između madraca i stranica krevetića.
   Kako bi se spriječilo gušenje djeteta čiji su glava ili trup zaglavljeni između madraca i stranica krevetića, razmak između madraca i stranica krevetića mora biti ograničen, uzimajući u obzir odgovarajući položaj madraca na dnu krevetića.

      Opasnosti od zaplitanja

   Duljina uzica, vrpci i dijelova koji se koriste za vezivanje, i veličina petlja moraju biti ograničeni kako bi se izbjegao rizik od zaplitanja.

      Opasnosti od gušenja stranim tijelom

   Madraci za dječje krevetiće ne smiju sadržavati plastične naljepnice koje dijete može odlijepiti niti druge nepropusne premaze koji mogu pokriti i usta i nos.
   Pakiranje proizvoda ne smije predstavljati rizik od gušenja zbog opstrukcije dišnih puteva.
   Kako bi se izbjegla opasnost od gušenja, proizvod ne smije sadržavati meko punjenje za madrac koje bi se moglo oblikovati tako da se prilijepi na djetetovo lice ili prouzroči udubine, što bi moglo ometati dišne puteve.

      Opasnosti od davljenja i gušenja

   Madraci za dječje krevetiće ne smiju sadržavati odvojene ili male dijelove koje dijete može odvojiti, staviti cijele u usta i progutati.
   Madraci za dječje krevetiće ne smiju sadržavati male dijelove koje dijete može odvojiti i koji se mogu zaglaviti u ždrijelu ili u stražnjem dijelu usne šupljine. Materijal kojim je madrac ispunjen ne smije biti djetetu dostupan, posebno u slučaju odgrizanja, i mora izdržati opterećenje nastalo zbog predvidive uporabe, uzimajući u obzir mogućnost da vlakna prolaze kroz šavove i čvrstoću šavova.

      Opasnir ubovi

   Madraci za dječje krevetiće ne smiju imati oštre rubove ili točke. Opruge ne smiju imati opasne točke i ne smiju biti izbočene kroz površinu madraca.

      Strukturna cjelovitost

   Materijal za madrac mora imati takva fizička svojstva da madrac ne predstavlja opasnost od zaglavljivanja. Punjenje ne smije biti trajno deformirano jer bi površina mogla olabaviti.

      Posebna upozorenja za proizvod

   Upozorenja i upute za korištenje moraju skrbnicima jasno navesti debljinu i veličinu (duljinu i širinu) madraca kako bi se spriječilo ispadanje iz krevetića, odnosno kako bi se njegovim tijesnim nalijeganjem na krevetić spriječilo zaglavljivanje.
   Kako bi se spriječilo gušenje, upute skreću skrbnicima pozornost na opasnosti od slaganja dvaju ili više madraca u svrhu poboljšanja udobnosti djeteta.
   Moraju biti priložena i upozorenja vezana uz moguće aktivnosti koje bi mogle izazvati požar (npr. pušenje u blizini madraca).

      Higijena

   Madraci za krevetiće trebali bi biti oblikovani tako da zadovolje zahtjeve higijene i čistoće kako bi se izbjegla opasnost od infekcije ili zaraze.

      POSEBNI SIGURNOSNI ZAHTJEVI ZA ZAŠTITNE OGRADICE ZA DJEČJE KREVETIĆE

   RIZICI: Glavni rizici povezani s ovim proizvodom su davljenje, gušenje i gušenje stranim tijelom.

      Sigurnosni zahtjevi

   1.   Opći sigurnosni zahtjevi

   Proizvodi ne smiju ugroziti sigurnost ili zdravlje djece ako se koriste u skladu s namjenom ili na predviđeni način te uzimajući u obzir ponašanje djece.
   Treba uzeti u obzir sposobnost korisnika i njihovih skrbnika, posebno kod proizvoda koji su zbog svojih funkcija, mjera i značajka namijenjeni za djecu od šest do 18 mjeseci.
   Oznake na proizvodima ili na njihovom pakiranju i popratne upute za korištenje moraju skrbnicima skrenuti pozornost na svojstvene opasnosti i rizike koji proizlaze iz korištenja proizvoda te na načine kako ih izbjeći.
   2.   Posebni sigurnosni zahtjevi

      Kemijski zahtjevi

   Zaštitne ogradice za dječje krevetiće moraju biti u skladu sa zakonodavstvom EU-a.

      Požarna i toplinska svojstva

   Zaštitne ogradice za dječje krevetiće ne smiju predstavljati opasnost od zapaljivosti u djetetovu okruženju. Oni se moraju sastojati od materijala koji zadovoljavaju najmanje jedan od sljedećih uvjeta:

               —

               ne gore ako su izravno izloženi plamenu ili iskri,

               —

               ako se zapale, gore sporo i plamen se širi sporo.

         Osim toga, zapaljivi materijali ne ispuštaju otrovne pare tijekom izgaranja.
   Uporabu kemijskih sredstava protiv širenja plamena (retardanata) treba svesti na najmanju moguću mjeru. Ako se koriste kemijska sredstva protiv širenja plamena, njihova toksičnost tijekom uporabe i zbrinjavanja ne smije ugroziti zdravlje korisnika, njegovatelja i okoliš.

      Fizička i mehanička svojstva

      Mikrobiološke opasnosti

   Zaštitne ogradice za dječje krevetiće ne smiju predstavljati mikrobiološke opasnosti zbog neodgovarajuće higijene materijala životinjskog podrijetla.

      Opasnosti od zaglavljivanja u prazninama i otvorima

   Zaštitne ogradice za dječje krevetiće ne smiju predstavljati rizik od zaglavljivanja glave i vrata djeteta u petljama, uzicama ili drugim napravama za pričvršćivanje. Prošiveni i ukrasni dijelovi na zaštitnoj ogradici ne smiju popustiti kada su izloženi mehaničkom opterećenju koje je nastalo zbog predvidive uporabe kako ne bi nastao dodatni rizik od zaglavljivanja udova, glave i prstiju ili kako punjenje ne bi postalo dostupno (pogledajte pod Opasnosti od gušenja).

      Opasnosti od zaplitanja

   Na zaštitnim ogradicama za dječje krevetiće ne smije biti uzica ni petlji u koje bi se mogao zaplesti djetetov vrat. Treba izbjegavati petlje u koje se mogu uhvatiti prsti na rukama ili nogama.

      Opasnosti od davljenja i gušenja

   Zaštitne ogradice za dječje krevetiće ne smiju sadržavati odvojene ili male dijelove koje dijete može odvojiti, staviti cijele u usta i progutati.
   Zaštitne ogradice za dječje krevetiće ne smiju sadržavati male dijelove koje dijete može odvojiti i koji se mogu zaglaviti u ždrijelu ili u stražnjem dijelu usne šupljine. Materijal kojim su ispunjene zaštitne oggradice ne smije biti djetetu dostupan, posebno u slučaju odgrizanja, i mora izdržati opterećenje nastalo zbog predvidive uporabe, uzimajući u obzir mogućnost da vlakna prolaze kroz šavove i čvrstoću šavova. Također, predmetni materijal ne smije sadržavati nikakve teške ili oštre dijelove kao što su metalne čestice, čavli, igle ili krhotine.

      Opasnosti od gušenja stranim tijelom

   Proizvod ne smije sadržavati plastične naljepnice koje dijete može odlijepiti niti druge nepropusne premaze koji bi mogli pokriti i usta i nos.
   Pakiranje proizvoda ne smije predstavljati rizik od gušenja zbog opstrukcije vanjskih dišnih puteva.
   Kako bi se izbjegla opasnost od gušenja, proizvod ne smije sadržavati meke materijale koji bi se mogli oblikovati prema djetetovom licu ili prouzročiti udubine, što bi moglo ometati dišne puteve.

      Opasni rubovi

   Zaštitne ogradice za dječje krevetiće ne smiju imati oštre rubove i točke. One ne smiju imati točke ili izbočene površine koje bi mogle predstavljati opasnost od uboda.

      Zaštitna funkcija

   Zaštitne ogradice za dječje krevetiće moraju se oblikovati i proizvoditi tako da se izbjegne prisutnost dijelova koje bi djeca mogla koristiti kao oslonac za noge pri penjanju na proizvod.

      Opasnosti zbog kombinacije dvaju odvojenih dijelova

   Zaštitne ogradice za dječje krevetiće ne smiju predstavljati dodatnu opasnost od zaglavljivanja ili gušenja ako dijete stavi glavu između zaštitne ogradice i stranice krevetića.

      Posebna upozorenja za proizvod

   Moraju se navesti odgovarajuće informacije o tome kako pravilno namjestiti zaštitnu ogradicu na stranicu krevetića. Na upozorenju se mora navesti da zaštitnu ogradicu treba pravilno postaviti na stranicu krevetića, tako da naprava za pričvršćivanje ne sadrži uzice i petlje u kojima se mogu zaglaviti djetetova glava i vrat. Upozorenja skreću skrbnicima pozornost na rizike koje predstavljaju zaštitne ogradice za dječje krevetiće koje nisu spojive (zbog veličine ili modela) s krevetićem i zaštitne ogradice za dječje krevetiće koje nisu pravilno postavljene na krevetić.

      Higijena

   Zaštitne ogradice za dječje krevetiće moraju se oblikovati i proizvoditi tako da se mogu jednostavno i temeljito očistiti kako bi se izbjegla opasnost od infekcije ili zaraze. Proizvod mora ispunjavati ovaj uvjet i nakon pranja u skladu s uputama proizvođača i ne bi smio puštati boju u dodiru s djetetom.

      POSEBNI SIGURNOSNI ZAHTJEVI ZA VISEĆE LEŽAJE ZA ZA MALU DJECU

   RIZICI: Glavni rizici povezani s ovim proizvodom su zaglavljivanje, gušenje i ozljeda zbog strukturnog kvara i nestabilnosti.

      Sigurnosni zahtjevi

   1.   Opći sigurnosni zahtjevi

   Proizvodi ne smiju ugroziti sigurnost ili zdravlje djece ako se koriste u skladu s namjenom ili na predviđeni način te uzimajući u obzir ponašanje djece.
   Treba uzeti u obzir sposobnost korisnika i njihovih skrbnika, posebno kod proizvoda koji su zbog svojih funkcija, mjera i značajka namijenjeni za djecu mlađu od 12 mjeseci.
   Oznake na proizvodima ili na njihovom pakiranju i popratne upute za korištenje moraju skrenuti pozornost skrbnicima na opasnosti i rizike koji proizlaze iz korištenja proizvoda te na načine kako ih izbjeći.
   2.   Posebni sigurnosni zahtjevi

      Kemijski zahtjevi

   Viseći ležaji za malu djecu moraju biti u skladu sa zakonodavstvom EU-a.

      Požarna i toplinska svojstva

   Viseći ležaji za malu djecu ne smiju predstavljati opasnost od zapaljivosti u djetetovu okruženju. One se moraju sastojati od materijala koji zadovoljavaju najmanje jedan od sljedećih uvjeta:

               —

               ne gore ako su izravno izloženi plamenu ili iskri,

               —

               ako se zapale, gore sporo i plamen se širi sporo,

               —

               ako se zapale, gore sporo i ne proizvode ostatke od gorenja i taljenja.

         Osim toga, zapaljivi materijali ne ispuštaju otrovne pare tijekom izgaranja.
   Uporabu kemijskih sredstava protiv širenja plamena (retardanata) treba svesti na najmanju moguću mjeru. Ako se koriste kemijska sredstva protiv širenja plamena, njihova toksičnost tijekom uporabe i zbrinjavanja ne smije ugroziti zdravlje korisnika, skrbnika i okoliš.

      Fizička i mehanička svojstva

      Opasnosti od zaglavljivanja u prazninama i otvorima

   Viseći ležaji za malu djecu moraju se oblikovati i proizvoditi tako da se spriječi svako zaglavljivanje djetetove glave, prstiju, udova, ruku i nogu u raznim otvorima.

      Opasnosti od pomičnih dijelova

   Viseći ležaji moraju se oblikovati tako da se spriječe udarci djeteta ležaju u okvir ili u drugi namještaj u sobi zbog bočnog gibanja.
   Viseći ležaji moraju se oblikovati tako da je rotacija kolijevke ograničena, primjerice ako se ležaj zavrti.
   Viseći ležaji ne smiju predstavljati opasnost (npr. od zaglavljivanja) za drugu djecu (npr. braću i sestre) koja bi mogla doći u dodir s kolijevkom.

      Opasnosti od pada

   Okvir i ležaj moraju biti dovoljno stabilni kako bi spriječili slučajno prevrtanje, a što bi moglo prouzročiti pad djeteta. Ležaj bi trebaoi ostati stabilani ako se dijete u njemu pomiče ili ako se ležaj njiše amplitudom koju dopušta naprava za ovjes.
   Naprava za pričvršćivanje ne smije se odvojiti od nosive konstrukcije.
   Naprava za ovjes, uključujući njezine sastavne dijelove, mora izdržati kretanje djeteta u ležaju.

      Opasnosti od zaplitanja

   Na visećim ležajima za malu djecu ne smije biti uzica ni vrpci u koje bi se mogao zaplesti djetetov vrat. U visećem ležaju ne smije postojati opasnost od zaplitanja u uzice i remenje naprave za ovjes i naprave za namještanje.

      Opasnosti od davljenja i gušenja

   Viseći ležaji ne smiju sadržavati odvojene ili male dijelove koje dijete može odvojiti, staviti cijele u usta i progutati.
   Viseći ležaji ne smiju sadržavati male dijelove koje dijete može odvojiti i koji se mogu zaglaviti u ždrijelu ili u stražnjem dijelu usne šupljine. Materijal kojim je ispunjen viseći ležaj za malu djecu ne smije biti djetetu dostupan i mora izdržati opterećenje nastalo zbog predvidive uporabe (uključujući odgrizanje).

      Opasnosti od gušenja stranim tijelom

   Proizvod ne smije sadržavati plastične naljepnice koje dijete može odlijepiti niti druge nepropusne premaze koji mogu pokriti i usta i nos.
   Pakiranje proizvoda ne smije predstavljati rizik od gušenja zbog opstrukcije dišnih puteva. Kako bi se izbjegla opasnost od gušenja, proizvod ne smije sadržavati meke materijale koji bi se mogli oblikovati tako da se prilijepe na djetetovo lice ili prouzroče udubine, što bi moglo ometati dišne puteve.

      Opasni rubovi

   Viseći ležaji ne smiju imati oštre rubove i točke. Dostupni rubovi i uglovi moraju biti zaobljeni i oborenih bridova.
   Proizvod ne smije sadržavati izbočene dijelove na koje dijete može pasti i ozlijediti se.
   Proizvod ne smije imati točke ili izbočene površine koje bi mogle predstavljati opasnost od uboda.

      Strukturna cjelovitost

   Kako bi se spriječili udarci i padovi iz visećeg ležaja potrebno je ograničiti deformaciju naprave za ovjes i proklizavanje naprave za namještanje.
   Prošiveni i ukrasni dijelovi na visećem ležaju ne smiju popustiti kad su izloženi mehaničkom opterećenju koje je nastalo zbog predvidive uporabe, slijedom čega bi predstavljali rizik od zaglavljivanja udova, glave i prstiju.
   Premještanjem težine djetetova tijela ne smiju se stvarati praznine niti povećavati postojeće praznine jer bi to moglo prouzročiti zaglavljivanje prstiju, ruku i nogu.
   Kako se viseći ležaj za malu djecu ne bi urušio i njegovi sastavni dijelovi (okvir, naprava za pričvršćivanje ili naprava za ovjes) slomili, što bi vjerojatno prouzročilo tjelesne ozljede, mora izdržati mehaničko opterećenje kojemu je izložen tijekom vijeka trajanja proizvoda.

      Posebna upozorenja za proizvod

   Upozorenja i upute za korištenje skreću pozornost skrbnicima na činjenicu da je za postavljanje i namještanje kolijevke potrebna vještina. Upozorenja također prenose i sljedeće poruke:

               —

               dijete se može ozlijediti ako je amplituda njihaja prevelika (npr. dijete se može udariti u okvir ležaja, ili ležaj može udariti u druge dijelove namještaja),

               —

               viseći ležaji mogu predstavljati opasnost za drugu djecu,

               —

               druga djeca mogu predstavljati dodatnu opasnost (npr. kad se žele nagnuti nad viseći ležaj),

               —

               viseći ležaj treba postaviti na ravne površine,

               —

               ne savjetuje se uporaba visećih ležaja za spavanje noću,

               —

               viseće ležaje ne bi trebalo koristiti ako dijete može klečati ili sjediti uspravno bez tuđe pomoći. Treba jasno navesti dobnu skupinu koja je prikladna za ovaj proizvod (do 12 mjeseci).

      Higijena

   Viseće kolijevke moraju se oblikovati i proizvoditi tako da se mogu jednostavno i temeljito očistiti kako bi se izbjegla opasnost od infekcije ili zaraze.

      POSEBNI SIGURNOSNI ZAHTJEVI ZA POPLUNE ZA DJECU

   RIZICI: Glavni rizici povezani s ovim proizvodom su gušenje i hipertermija, često povezani sa sindromom iznenadne dojenačke smrti.

      Sigurnosni zahtjevi

   1.   Opći sigurnosni zahtjevi

   Proizvodi ne smiju ugrožavati sigurnost ili zdravlje djece ako se koriste u skladu s namjenom ili na predviđeni način te uzimajući u obzir ponašanje djece.
   Oznake na proizvodima ili na njihovom pakiranju i popratne upute za korištenje moraju skrenuti pozornost skrbnicima na opasnosti i rizike koji proizlaze iz korištenja proizvoda te na načine kako ih izbjeći.
   2.   Posebni sigurnosni zahtjevi

      Kemijski zahtjevi

   Popluni za djecu moraju biti u skladu sa zakonodavstvom EU-a.

      Požarna i toplinska svojstva

   Popluni za djecu ne smiju predstavljati opasnost od zapaljivosti u djetetovu okruženju.
   Moraju se sastojati od materijala koji zadovoljavaju najmanje jedan od sljedećih uvjeta:

               —

               ne gore ako su izravno izloženi plamenu ili iskri,

               —

               ako se zapale, gore sporo i plamen se širi sporo.

         Osim toga, zapaljivi materijali ne ispuštaju otrovne pare tijekom izgaranja.
   Uporabu kemijskih sredstava protiv širenja plamena (retardanata) treba svesti na najmanju moguću mjeru. Ako se koriste kemijska sredstva protiv širenja plamena, njihova toksičnost tijekom uporabe i zbrinjavanja ne smije ugroziti zdravlje korisnika, skrbnicima i okoliš.

      Opasnost od hipertermije

   Upozorenja i upute skreću pozornost skrbnicima na temperaturu u prostoriji gdje se proizvod koristi kako bi se spriječila hipertermija.

      Fizička i mehanička svojstva

      Mikrobiološke opasnosti

   Popluni za djecu ne smiju predstavljati mikrobiološke opasnosti zbog neodgovarajuće higijene materijala životinjskog podrijetla.

      Opasnosti od zaglavljivanja u prazninama i otvorima

   Prošiveni i ukrasni dijelovi na poplunima za djecu ne smiju popustiti kad su izloženi mehaničkom opterećenju koje je nastalo zbog predvidive uporabe te tako predstavljati rizik od zaglavljivanja (posebno prstiju).

      Opasnosti od zaplitanja

   Na poplunima za djecu ne smije biti uzica ni petlji u koje bi se mogao zaplesti djetetov vrat.

      Opasnosti od davljenja i gušenja

   Popluni za djecu ne smiju sadržavati odvojene ili male dijelove koje dijete može odvojiti, staviti cijele u usta i progutati. Popluni za djecu ne smiju sadržavati male dijelove koje dijete može odvojiti i koji se mogu zaglaviti u ždrijelu ili u stražnjem dijelu usne šupljine. Materijal kojim je popun ispunjen ne smije biti djetetu dostupan i ne smije sadržavati nikakve teške ili oštre dijelove kao što su metalne čestice, čavli, igle ili krhotine. Također, predmetni materijal mora izdržati opterećenje nastalo zbog predvidive uporabe (uključujući odgrizanje), uzimajući u obzir mogućnost da vlakna prolaze kroz šavove i čvrstoću šavova.

      Opasnosti od gušenja stranim tijelom

   Popluni za djecu ne smiju sadržavati plastične naljepnice koje dijete može odlijepiti niti druge nepropusne premaze koji mogu pokriti i usta i nos.
   Pakiranje proizvoda ne smije predstavljati rizik od gušenja zbog opstrukcije dišnih puteva.
   Dijete mora moći disati i dobiti dovoljno zraka ako mu/joj poplun tijekom spavanja prekrije lice.

      Posebna upozorenja za proizvod

   Upozorenja i upute za korištenje skreću pozornost skrbnicima na ozbiljnu opasnost od gušenja ako se popluni koriste kod djece mlađe od četiri mjeseca.
   Minimalna dob djeteta za koju je preporučljivo koristiti ovaj proizvod je devet mjeseci.
   Moraju se navesti i podaci o veličini krevetića u kojemu će se koristiti poplun.
   Moraju se navesti i upozorenja o temperaturi u prostoriji (pogledajte pod Opasnosti od hipertermije).

      Higijena

   Popluni za djecu moraju se oblikovati i proizvoditi tako da se mogu jednostavno i temeljito očistiti kako bi se izbjegla opasnost od infekcije ili zaraze. Proizvod mora ispunjavati ovaj uvjet i nakon pranja u skladu s uputama proizvođača i ne bi smio puštati boju u dodiru s djetetom.

      POSEBNI SIGURNOSNI ZAHTJEVI ZA VREĆE ZA SPAVANJE ZA DJECU

   RIZICI: Glavni rizici povezani s ovim proizvodom su gušenje malim dijelovima i zaglavljivanje u vreći.

      Sigurnosni zahtjevi

   1.   Opći sigurnosni zahtjevi

   Proizvodi ne smiju ugrožavati sigurnost ili zdravlje djece ako se koriste u skladu s namjenom ili na predviđeni način te uzimajući u obzir ponašanje djece.
   Oznake na proizvodima ili na njihovom pakiranju i popratne upute za korištenje moraju skrenuti pozornost skrbnicima na opasnosti i rizike koji proizlaze iz korištenja proizvoda te na načine kako ih izbjeći.
   2.   Posebni sigurnosni zahtjevi

      Kemijski zahtjevi

   Vreće za spavanje za djecu moraju biti u skladu sa zakonodavstvom EU-a.

      Požarna i toplinska svojstva

   Vreće za spavanje za djecu ne smiju predstavljati opasnost od zapaljivosti u djetetovu okruženju.
   Moraju se sastojati od materijala koji zadovoljavaju najmanje jedan od sljedećih uvjeta:

               —

               ne gore ako su izravno izloženi plamenu ili iskri,

               —

               ako se zapale, gore sporo i plamen se širi sporo.

         Osim toga, zapaljivi materijali ne ispuštaju otrovne pare tijekom izgaranja.
   Uporabu kemijskih sredstava protiv širenja plamena (retardanata) treba svesti na najmanju moguću mjeru. Ako se koriste kemijska sredstva protiv širenja plamena, njihova toksičnost tijekom uporabe i zbrinjavanja ne smije ugroziti zdravlje korisnika, njegovatelja i okoliš.

      Opasnost od hipertermije

   Upozorenja i upute skreću pozornost skrbnicima na temperaturu u prostoriji gdje se proizvod koristi u cilju sprječavanja hipertermije.

      Fizička i mehanička svojstva

      Opasnosti od zaglavljivanja u prazninama i otvorima

   Prošiveni i ukrasni dijelovi na vrećama za spavanje za djecu ne smiju popustiti kad su izloženi mehaničkom opterećenju koje je nastalo zbog predvidive uporabe te tako predstavljati rizik od zaglavljivanja (posebno prstiju). Veličina otvora za vrat i ruke također bi trebala spriječiti da dijete ne klizne u vreću.

      Strukturna cjelovitost

   Zatvarači moraju spriječavati da dijete ne klizne u vreću. Šavovi i zatvarači moraju zadržati svoju cjelovitost nakon pranja u skladu s uputama proizvođača.

      Opasnosti od zaplitanja

   Na vrećama za spavanje ne smije biti uzica ni petlji u koje bi se mogao zaplesti djetetov vrat.

      Opasnosti od davljenja i gušenja

   Vreće za spavanje ne smiju sadržavati odvojene ili male dijelove koje dijete može odvojiti, staviti cijele u usta i progutati. Vreće za spavanje ne smiju sadržavati male dijelove koje dijete može odvojiti i koji se mogu zaglaviti u ždrijelu ili u stražnjem dijelu usne šupljine. Materijal kojim je ispunjena vreća za spavanje ne smije biti djetetu dostupan i ne smije sadržavati nikakve teške ili oštre dijelove kao što su metalne čestice, čavli, igle ili krhotine. Također, predmetni materijal mora izdržati opterećenje nastalo zbog predvidive uporabe (uključujući odgrizanje), uzimajući u obzir mogućnost da vlakna prolaze kroz šavove i čvrstoću šavova.

      Opasnosti od gušenja stranim tijelom

   Vreće za spavanje za djecu ne smiju sadržavati plastične naljepnice koje dijete može odlijepiti niti druge nepropusne premaze ili tkanine koje mogu pokriti i usta i nos.
   Pakiranje proizvoda ne smije predstavljati rizik od gušenja zbog opstrukcije dišnih puteva.
   Dijete mora moći disati ako mu/joj vreća za spavanje tijekom spavanja prekrije lice.

      Opasni rubovi

   Vreće za spavanje za djecu ne smiju imati oštre rubove ili točke.

      Posebna upozorenja za proizvod

   Upozorenja i upute preporučuju skrbnicima odabir vreće za spavanje koja je prikladna za dob i visinu djeteta.
   Moraju se navesti i upozorenja o temperaturi u prostoriji (pogledajte pod Opasnosti od hipertermije).

      Higijena

   Vreće za spavanje za djecu moraju se oblikovati i proizvoditi tako da se mogu jednostavno i temeljito očistiti kako bi se izbjegla opasnost od infekcije ili zaraze. Proizvod mora ispunjavati ovaj uvjet i nakon pranja u skladu s uputama proizvođača i ne bi smio puštati boju u dodiru s djetetom.